  Виталий Пронин Сарапул ёросысь нылкышноос.  «Удмурт Кенеш» огазеяськонлэн Сарапул ёросысь ёзэныз кивалтӥсь Н. Бехметова верамъя, ёросысь удмуртъёс ялан мар ке но выльзэ но тунсыкозэ малпало. - Ёросысьтымы пӧртэм гуртъёсысь 45 арлыдо нылкышноосты огинэ люкаса, бадӟым автобус заказать карылӥм но Ымусьтон но Йӧвылэсултон понна бадӟым кузьым лэсьтӥм - Иже Удмурт театре «Исьток но Насьток» спектаклез учкыны ветлӥм. Ваньмыз арлыдо песянайёс бурдъяськем но капчи мылкыдын бертӥзы, азьланяз но тазьы ик сюрес вылэ поттаны мед быгатоды, шуизы. Бадњым классъёсын дышетскисьёсты но Удмурт театре нуллӥм - соос «Отцы и дети» спектаклез туж мыло-кыдо учкизы, доразы вуытозязы, спектакльысь геройёс сярысь вераськизы. Ёросысьтымы удмурт кылъя 8 дышетӥсьёсын вуылӥмы Кузебай Герд нимо гимназие. Отысь дышетӥсьёсын ӟеч кусып тупатӥм. Гимназие вуылэммы юнме ӧз луы, милям дышетӥсьёсмы табере «Ӟеч-а, бур-а, удмурт кыл!» учебникъя ужаны кутскизы.Любовь Тихонова  